b'\n_START_ARTICLE_\nEdward Woodward\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en u Croydonu, Surrey, kao jedino dijete u obitelji radni\xc4\x8dke klase, metalca Edwarda Olivera Woodwarda i Violet Edith Woodward (ro\xc4\x91ena Smith). Kao dijete, triput je istjeran iz svog doma tijekom njema\xc4\x8dke bombarderske ofanzive na Englesku Blitza. Poha\xc4\x91ao je \xc5\xa1kole na adresi Eccleston Road, Sydenham Road i E Wallington, kao i Kingston Day Commercial School, sve u Surreyu. Poha\xc4\x91ao je koled\xc5\xbe Kingston._NEWLINE_Zavr\xc5\xa1io Kraljevsku akademiju dramskih umjetnosti. Prvo je radio na kazali\xc5\xa1noj pozornici. Cijelu karijeru pojavljivao se u produkcijama Kazali\xc5\xa1ta West Enda u Londonu i Broadwayu u New Yorku. \xc5\xa0iru pozornost privukao je 1967. u naslovnoj ulozi britanske televizijske \xc5\xa1pijunske drame Callana, koja mu je 1970. donijela Nagradu BAFTE za najboljeg glumca._NEWLINE_Glumio je policijskog narednika Neila Howieja u kultnom britanskom horroru iz 1973. The Wicker Man i naslovn uulogu u australskom biografskom filmu iz 1980. Breaker Morant. Od 1985. do 1989. glumio je britanskog biv\xc5\xa1eg tajnog agenta Roberta McCalla u ameri\xc4\x8dkoj televizijskoj seriji The Equalizer, koja mu je 1986. donijela Zlatni globus za najboljeg glumca u dramskoj televizijskoj seriji.'